Imre Rufi - Wikipedija

# Imre Rufi

### Izvor: Wikipedija

Imre Rufi (Kneževo, Baranja, tada Jugoslavija, danas Hrvatska, 4. VIII. 1938. - Budimpešta, 1. III. 1990), mađarski kemičar. U rodnom Kneževu proveo je djetinstvo i završio 4 razreda osnovne škole. Školovanje je nastavio u Mohaču. Maturirao je 1957. u gimnaziji "Kisfaludy Károly". Iste je godine upisao kemiju na budimpeštanskom prirodoslovnom fakultetu ELTE (Eötvös Loránd Tudományegy), gdje je i diplomirao 1962. godine.

Akademske godine 1962/63. zaposlio se kao znanstveni asistent u budimpeštanskom Institutu za tehničko-kemijske znanosti, a od 1963. postaje sveučilišni asistent na ELTE-u. Svoj je znanstveno-istraživački rad i djelovanje usavršavao pod vodstvom mentora Kálmána Burgera, svjetski poznatog i priznatog znanstvenika, radeći na problematici kompleksne kemije.

Od 1965. godine intenzivno je istraživao elektromagnetske reakcije i njihova djelovanja. Neki su ga zbog toga, ali i njegovog rodnog kraja, zvali baranjski Tesla. Radove je objavljivao u mađarskim i inozemnim časopisima i zbornicima.

Izvor:

- M. Pannonius (Davorin Taslidžić): Imre Rufi < Baranjski leksikon, Baranjski dom, I, 61, 5 - Beli Manastir, 21-22. VIII. 2006.

Vanjske poveznice:

- Rufi Imre (na mađarskom)
- Rufi Imre (na mađarskom)

Dobavljeno iz "http://hr.wikipedia.org../../../i/m/r/Imre_Rufi_30e2.html"

Kategorije: Baranjski leksikon | Biografije, Mađarska | Kemičari

##### Views

- Članak
- Razgovor
- Trenutna inačica

##### Traži